ดีเอสไอพบหลักฐานมัด 4 ผู้ต้องหา
ประชาไท- 23 ธ.ค.47พล.ต.อ.สมบัติ อมรวิวัฒน์ อธิบดีกรมสอบสวนคดีพิเศษ เปิดเผยว่า หลังจากนำกำลังไปตรวจค้นบ้านพักของครสอนศาสนาที่เป็นผู้ต้องหาคดีกบฏแบ่งแยกดินแดนทั้ง 4 คน โดยในการเข้าตรวจค้นบ้านพักของนายแวยูโซะ แวดือราแม ซึ่งมีภรรยาอยู่ในเหตุการณ์ด้วย และมีการบันทึกขั้นตอนการตรวจค้นด้วยกล้องวีดีโอ พบเอกสารภาษายาวีจำนวนมากบรรจุในกล่องกระดาษ โดยภรรยาของนายแวยูโซะยอมรับว่าเป็นเอกสารของผู้ต้องหาจริง ซึ่งหลังจากเจ้าหน้าที่นำไปแปลพบว่าเอกสารดังกล่าวมีข้อความปลุกปั่นให้ประชาชนก่อความไม่สงบแบ่งแยกดินแดน นอกจากนี้ยังมีพยานบุคคลที่ยืนยันว่าผู้ต้องหาทั้ง 4 คน เป็นผู้สั่งการให้ออกปฎิบัติการยิงเจ้าหน้าที่ วางเพลิงเผาโรงเรียน และสถานที่ราชการ ซึ่งพยานบางปากอาจต้องเข้าเบิกความต่อศาลไว้ก่อนเพื่อป้องกันความปลอดภัยและป้องกันไม่ให้พยานเปลี่ยนใจกลับคำให้การ ทั้งนี้พนักงานสอบสวนคดีพิเศษจะดำเนินการด้วยความรอบคอบที่สุด อธิบดีกรมสอบสวนคดีพิเศษ กล่าวอีกว่า ได้ประสานไปยังมาเลเซียให้ตรวจสอบผู้ต้องหาที่คาดว่าหลบหนีข้ามไปยังประเทศมาเลเซีย ส่วนหลักฐานของกรมสอบสวนคดีพิเศษที่เชื่อมโยงองค์กรก่อการร้ายมีการฝึกยุทธวิธีแฝงในวิชาพละศึกษาในโรงเรียนสอนศาสนา และแบ่งแยกการทำงานออกเป็นขั้นตอนมีฝ่ายกองกำลังที่มีหน้าที่ออกปฏิบัติการ ฝ่ายเศรษฐกิจมีหน้าที่ระดมทุน และฝ่ายศาสนาออกปลุกระดมความคิด เผยแพร่ประชาสัมพันธ์เรื่องการจัดตั้งรัฐอิสลาม 
ประชาไท- 23 ธ.ค.47 พล.ต.อ.สมบัติ อมรวิวัฒน์ อธิบดีกรมสอบสวนคดีพิเศษ เปิดเผยว่า หลังจากนำกำลังไปตรวจค้นบ้านพักของครสอนศาสนาที่เป็นผู้ต้องหาคดีกบฏแบ่งแยกดินแดนทั้ง 4 คน